
R A P O R T   

asupra proiectului de Lege pentru modificarea Legii nr. 182/2000 privind protejarea patrimoniului cultural naţional mobil

Proiectul de Lege pentru modificarea Legii nr. 182/2000 privind protejarea patrimoniului cultural naţional mobil (P.L.X. 53/2004) a fost transmis Comisiei pentru cultură, arte, mijloace de informare în masă cu adresa nr. 53/19.02.2004, Comisia pentru cultură, arte, mijloace de informare în masă fiind sesizată în fond. Proiectul de Lege a fost trimis, spre avizare, Comisiei juridice, de disciplină şi imunităţi şi Comisiei pentru buget, finanţe şi bănci. Până la data întocmirii raportului au fost primit ambele avizele din partea ambelor Comisii, care au avizat favorabil proiectul de Lege, în forma adoptată de Senat. În redactarea raportului, Comisia a ţinut cont şi de avizul emis de Consiliul Legislativ. 

Proiectul de Lege face parte din categoria legilor organice, potrivit prevederilor art. 73 alin. (3) din Constituţia României.

Proiectul de Lege, potrivit art. 75 din Constituţie şi art. 86 din Regulamentul Camerei Deputaţilor, este de competenţa decizională a Camerei Deputaţilor. Proiectul de Lege a fost adoptat de Senat în şedinţa din 12 februarie 2004.

Proiectul de Lege a fost dezbătut, în procedură de urgenţă, în şedinţele Comisiei din zilele de 24 februarie şi 3 martie 2004. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat, ca invitaţi, din Ministerului Culturii şi Cultelor, d-nul secretar de stat Ioan Opriş şi d-nul director Mircea Victor Angelescu.  


La lucrările Comisiei, în ziua votului, au fost prezenţi 18 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (11 voturi pentru).


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru modificarea Legii nr. 182/2000 privind protejarea patrimoniului cultural naţional mobil, cu amendamentele anexate.

A M E N D A M E N T E   A D M I S E

la proiectul de Lege pentru modificarea Legii nr. 182/2000 privind protejarea patrimoniului cultural naţional mobil

Nr.

crt.
Text iniţial
Textul propus 

(autorul amendamentului)
Motivarea amendamentelor propuse
Camera decizională

0
1
2
3
4

1. 
Text din Legea 182/2000 

Art. 3. – Patrimoniul cultural naţional cuprinde: 
La articolul unic, punctul 1 va avea următorul cuprins:

1. Partea introductivă de la art. 3 se modifică şi va avea următorul cuprins:

„Art. 3. – Patrimoniul cultural naţional mobil cuprinde:“ 

(Amendament propus de Comisie)
Pentru a pune de acord conţinutul acestui articol cu obiectul legii.
Camera Deputaţilor

2. 
Text din Legea 182/2000 

Art. 3. – ...

2. Bunuri cu semnificaţie artistică, de valoare excepţională, cum sunt:

…
La articolul unic, după punctul 1, se introduce punctul 11, care va avea următorul cuprins:

11. La art. 3 pct. 2, după litera e) se introduce litera e1), cu următorul cuprins:

„Art. 3. – ...

2. Bunuri cu semnificaţie artistică, de valoare excepţională, cum sunt:

…

e1) monumente de for public, componente artistice expuse în aer liber;“

(Amendament propus de Comisie)
Pentru a completa sfera de cuprindere a bunurilor cu semnificaţie artistică, ce pot face parte din patrimoniul cultural naţional mobil.
Camera Deputaţilor

3. 
Text din Legea 182/2000 

Art. 3. – ...

3. Bunuri cu semnificaţie etnografică, de valoare excepţională, cum sunt:

…
La articolul unic, după punctul 11 se introduce punctul 12, care va avea următorul cuprins:
12. La art. 3, pct. 3, după litera h) se introduce litera h1), cu următorul cuprins:

„Art. 3. – ...

3. Bunuri cu semnificaţie etnografică, de valoare excepţională, cum sunt:

h1) construcţii tradiţionale care nu sunt conservate in situ sau elemente dezmembrate din acestea;“

(Amendament propus de Comisie)
Pentru a completa sfera de cuprindere a bunurilor cu semnificaţie etnografică, ce pot face parte din patrimoniul cultural naţional mobil.
Camera Deputaţilor

4. 
Text din Legea 182/2000 

Art. 3. – ...

5. Bunuri de importanţă tehnică, de valoare deosebită sau excepţională, cum sunt:

…
La articolul unic, după punctul 12, se introduce punctul 13, care va avea următorul cuprins:

13.  La art. 3, pct. 5, litera f) se modifică şi va avea următorul cuprins:

„Art. 3. – ...

5. Bunuri de importanţă tehnică, de valoare deosebită sau excepţională, cum sunt:

…

„f) matriţele de compact-discuri, de CD-ROM, de DVD şi altele asemenea;“

(Amendament propus de d-nul deputat Alexandru Sassu)
Pentru a conferi mai multă precizie textului şi pentru a completa sfera de cuprindere a bunurilor de importanţă tehnică, ce pot face parte din patrimoniul cultural naţional mobil.
Camera Deputaţilor

5. 
Text din Legea 182/2000 

Art. 4. – Bunurile aparţinând patrimoniului cultural naţional fac parte, în funcţie de importanţa sau de semnificaţia lor istorică, arheologică, documentară, etnografică, artistică, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, de vechimea, unicitatea sau raritatea lor, din:
La articolul unic, după punctul 13, se introduce punctul 14, care va avea următorul cuprins:

14. Partea introductivă de la art. 4 se modifică şi va avea următorul cuprins:

„Art. 4. – Bunurile aparţinând patrimoniului cultural naţional mobil fac parte, în funcţie de importanţa sau de semnificaţia lor istorică, arheologică, documentară, etnografică, artistică, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, de vechimea, unicitatea sau raritatea lor, din:“

(Amendament propus de Comisie)
Pentru a pune de acord conţinutul acestui articol cu obiectul legii.
Camera Deputaţilor

6. 
Text din Legea 182/2000 

Art. 12. – (1) Clasarea se va efectua pe baza unui raport de expertiză întocmit de experţi acreditaţi de Comisia Naţională a Muzeelor şi Colecţiilor.

…

(7) Contestarea expertizei bunurilor culturale mobile care nu au fost propuse la clasare se face la Comisia Naţională a Muzeelor şi Colecţiilor în termen de 10 zile de la primirea înştiinţării expertului. Soluţionarea contestaţiei se comunică în termen de 20 de zile.
La articolul unic, după punctul 14, se introduce punctul 15, care va avea următorul cuprins:

15. Alin. (1) şi alin. (7) de la art. 12 se modifică şi vor avea următorul cuprins:

„Art. 12. – (1) Clasarea se va efectua pe baza unui raport de expertiză întocmit de experţi sau specialişti acreditaţi de Comisia Naţională a Muzeelor şi Colecţiilor.

…

(7) Contestarea expertizei bunurilor culturale mobile care nu au fost propuse la clasare se face la Comisia Naţională a Muzeelor şi Colecţiilor în termen de 10 zile de la primirea înştiinţării expertului sau specialistului. Soluţionarea contestaţiei se comunică în termen de 20 de zile.“

(Amendament propus de Comisie)
Pentru a permite acelor specialişti, care nu au ajuns, încă, la nivelul experţilor, să efectueze rapoarte necesare procesului de clasare, potrivit pregătirii lor.
Camera Deputaţilor

7. 
Text din Legea 182/2000 

Art. 16. – (1) Proprietarii, titularii altor drepturi reale sau ai dreptului de administrare şi deţinătorii cu orice titlu ai bunurilor culturale mobile pentru care s-a declanşat procedura de clasare au obligaţia de a permite examinarea bunurilor respective de către experţi acreditaţi.
La articolul unic, după punctul 15, se introduce punctul 16, care va avea următorul cuprins:

16. Alin. (1) de la art. 16 se modifică şi va avea următorul cuprins:

„Art. 16. – (1) Proprietarii, titularii altor drepturi reale sau ai dreptului de administrare şi deţinătorii cu orice titlu ai bunurilor culturale mobile pentru care s-a declanşat procedura de clasare au obligaţia de a permite examinarea bunurilor respective de către experţi sau specialişti acreditaţi.“

(Amendament propus de Comisie)
Pentru a permite acelor specialişti, care nu au ajuns, încă, la nivelul experţilor, să efectueze rapoarte necesare procesului de clasare, potrivit pregătirii lor.
Camera Deputaţilor

8. 
Text din proiectul de Lege adoptat de Senat 

1. Alineatul (7) al articolului 35 va avea următorul cuprins:

„(7) Agenţii economici autorizaţi să comercializeze bunuri culturale mobile sunt obligaţi ca, în termen de 3 zile de la data înregistrării în registrul propriu a acestora, să comunice în scris direcţiei pentru cultură, culte şi patrimoniul cultural naţional judeţene, respectiv a municipiului Bucureşti, în a cărei rază teritorială îşi au sediul, punerea acestora în vânzare, precum şi, după caz, să transmită un exemplar al catalogului editat în scopul organizării unei licitaţii publice.“
La articolul unic, punctul 1 se renumerotează, devine punctul 17 şi va avea următorul cuprins:

17. Alin. (7) de la art. 35 se modifică şi va avea următorul cuprins:

„(7) Agenţii economici autorizaţi să comercializeze bunuri culturale mobile sunt obligaţi ca, în termen de 3 zile de la data înregistrării în registrul propriu a bunurilor clasate în tezaur, să comunice în scris direcţiei pentru cultură, culte şi patrimoniul cultural naţional judeţene, respectiv a municipiului Bucureşti, în a cărei rază teritorială îşi au sediul, punerea acestora în vânzare, precum şi, după caz, să transmită un exemplar al catalogului editat în scopul organizării unei licitaţii publice, indiferent dacă bunurile scoase la licitaţie sunt sau nu sunt clasate în patrimoniul cultural naţional mobil.“

(Amendament propus de Comisie)
Din motive de tehnică legislativă.

Pentru a nu bloca procesul de comercializare a bunurilor culturale mobile printr-un sistem birocratic de raportare a circulaţiei bunurilor culturale neclasate.

Pentru a facilita cunoaşterea, de către specialiştii şi experţii acreditaţi, a bunurilor culturale aflate în proces de comercializare.
Camera Deputaţilor

9. 
Text din proiectul de Lege adoptat de Senat 

2. Alineatul (1) al articolului 36 va avea următorul cuprins:

Art. 36. – (1) Bunurile culturale mobile, proprietate a persoanelor fizice sau juridice de drept privat, pot face obiectul unei vânzări publice numai în condiţiile exercitării dreptului de preempţiune de către statul român, prin Ministerul Culturii şi Cultelor, cu respectarea dispoziţiilor art. 35 alin. (7) din prezenta lege.
Punctul 2 din proiectul de Lege se elimină.

(Amendament propus de d-nul deputat Márton Árpád Francisc)
Modificarea actualei prevederi din art. 36 alin. (1), în sensul dorit de amendamentul propus în proiectul de Lege ar bloca întregul sistem de circulaţie a bunurilor culturale mobile, prin instituirea unui drept de preemţiune al statului, pentru absolut toate bunurile culturale. Statul nu are motive să încerce achiziţionarea oricărui bun cultural aflat pe piaţă, ci numai a celor care au o valoare excepţională şi, ca atare, sunt clasate în categoria tezaur.  
Camera Deputaţilor

10. 
Text din Legea 182/2000 

Art. 45. – (1) Bunurile arheologice, epigrafice, numismatice, paleontologice sau geolitice, descoperite în cadrul unor cercetări sistematice cu scop arheologic sau geologic, precum şi cele descoperite întâmplător prin lucrări de orice natură, efectuate în locuri care fac obiectul exclusiv al proprietăţii publice, conform art. 135 alin. (4) din Constituţia României, intră în proprietate publică, potrivit dispoziţiilor legale.
La articolul unic, după punctul 2, se introduce un punct nou, pct. 21, care va avea următorul cuprins:

21. Alin. (1) de la art. 45 se modifică şi va avea următorul cuprins:

„Art. 45. – (1) Bunurile arheologice, epigrafice, numismatice, paleontologice sau geolitice, descoperite în cadrul unor cercetări sistematice cu scop arheologic sau geologic, precum şi cele descoperite întâmplător, efectuate în locuri care fac obiectul exclusiv al proprietăţii publice, conform art. 135 alin. (4) din Constituţia României, intră în proprietate publică, potrivit dispoziţiilor legale.“

(Amendament propus de Comisie)
Pentru a elimina o sintagmă redundantă.
Camera Deputaţilor

11. 
Text din Legea 182/2000 

Art. 46. – (1) Cercetările arheologice sistematice, precum şi cele de prospectare preventivă sau de salvare, efectuate de persoane juridice, sunt autorizate, coordonate şi controlate de Comisia Naţională de Arheologie şi de Ministerul Culturii şi Cultelor.
La articolul unic, după punctul 21 se introduce un punct nou, pct. 22, care va avea următorul cuprins:

22. Alin. (1) de la art. 46 se modifică şi va avea următorul cuprins:

„Art. 46. – (1) Cercetările arheologice sistematice, precum şi cele preventive sau de salvare, efectuate de persoane juridice, sunt autorizate, coordonate şi controlate de Comisia Naţională de Arheologie şi de Ministerul Culturii şi Cultelor.“

(Amendament propus de Comisie)
Pentru a elimina o sintagmă redundantă.
Camera Deputaţilor

12. 
Text din Legea 182/2000 

Art. 47. – (6) Emiterea certificatului privind eliberarea de sarcină arheologică a unui teren, indiferent de regimul proprietăţii acestuia, este obligatorie înaintea începerii oricăror lucrări care pot afecta situl.
La articolul unic, după punctul 22 se introduce un punct nou, pct. 23, care va avea următorul cuprins:

23. Alin. (6) de la art. 47 se modifică şi va avea următorul cuprins:

„Art. 47. – (6) Emiterea certificatului de eliberare de sarcină arheologică a unui teren, indiferent de regimul proprietăţii acestuia, este obligatorie înaintea începerii oricăror lucrări care pot afecta situl.“

(Amendament propus de Comisie)
Pentru a pune de acord terminologia din această lege cu cea din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional. 
Camera Deputaţilor

13. 
Text din Legea 182/2000 

CAPITOLUL VI 

Regimul juridic al bunurilor arheologice mobile descoperite întâmplător sau prin cercetări sistematice
La articolul unic, după punctul 23 se introduce un punct nou, pct. 24, care va avea următorul cuprins:

24. Titlul capitolului VI se modifică şi va avea următorul cuprins:

„CAPITOLUL VI 

Regimul juridic al bunurilor arheologice mobile descoperite întâmplător sau prin cercetări arheologice“

(Amendament propus de Comisie)
Pentru a pune de acord terminologia din această lege cu cea din Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional. 
Camera Deputaţilor

14. 
Text din Legea 182/2000 

Art. 48. – (1) Persoanele fizice care au descoperit în mod întâmplător bunuri din categoria celor prevăzute la art. 45 alin. (1) sunt obligate să le predea, în termen de 48 de ore de la descoperire, primarului unităţii administrativ-teritoriale în a cărei rază a fost făcută descoperirea.
La articolul unic, după punctul 24 se introduce un punct nou, pct. 25, care va avea următorul cuprins:

25. Alin. (1) de la art. 48 se modifică şi va avea următorul cuprins:

„Art. 48. – (1) Persoanele fizice care au descoperit în mod întâmplător bunuri din categoria celor prevăzute la art. 45 alin. (1) sunt obligate să le predea, în termen de 72 de ore de la descoperire, primarului unităţii administrativ-teritoriale în a cărei rază a fost făcută descoperirea.“

(Amendament propus de Comisie)
Pentru a lăsa timpul necesar predării bunurilor, în cazul în care acestea au fost descoperite la sfârşit de săptămână.
Camera Deputaţilor

15. 
Text din Legea 182/2000 

Art. 49. – (1) Finanţarea activităţilor de descoperire, cercetare, expertizare, clasare, evidenţă, depozitare, conservare, restaurare, protejare şi punere în valoare a bunurilor culturale mobile clasate, indiferent de proprietar, de titularii altor drepturi reale şi de titularii dreptului de administrare, se poate face de Ministerul Culturii şi Cultelor, Ministerul Educaţiei Naţionale, autorităţile administraţiei publice centrale şi locale, Academia Română, alte instituţii publice, după caz, din venituri gestionate de acestea în regim extrabugetar şi din alocaţii bugetare.
La articolul unic, după punctul 25 se introduce un punct nou, pct. 26, care va avea următorul cuprins:

26. Alin. (1) de la art. 49 se modifică şi va avea următorul cuprins:

„Art. 49. – (1) Finanţarea activităţilor de descoperire, cercetare, expertizare, clasare, evidenţă, depozitare, conservare, restaurare, protejare şi punere în valoare a bunurilor culturale mobile, indiferent de proprietar, de titularii altor drepturi reale şi de titularii dreptului de administrare, se poate face de Ministerul Culturii şi Cultelor, Ministerul Educaţiei, Cercetării şi Tineretului, autorităţile administraţiei publice centrale şi locale, Academia Română, alte instituţii publice, după caz, din venituri gestionate de acestea în regim extrabugetar şi din alocaţii bugetare.“

(Amendament propus de Comisie)
Pentru a permite şi finanţarea activităţilor care privesc alte bunuri culturale, în afara celor clasate.

Din motive de tehnică legislativă.
Camera Deputaţilor

16. 
Text din Legea 182/2000 

Art. 53. – Comisia Naţională a Muzeelor şi Colecţiilor are următoarele atribuţii: 

a) evaluează rapoartele de expertiză şi hotărăşte asupra clasării bunurilor culturale mobile;

…

f) avizează normele de acreditare a experţilor, normele de acreditare a conservatorilor şi restauratorilor, precum şi normele privind autorizarea laboratoarelor şi a atelierelor de conservare şi restaurare;

…

l) acreditează experţii, conservatorii şi restauratorii;


La articolul unic, după punctul 26 se introduce un punct nou, pct. 27, care va avea următorul cuprins:

27. La art. 53, literele a), f) şi l) se modifică şi vor avea următorul cuprins:

„Art. 53. – Comisia Naţională a Muzeelor şi Colecţiilor are următoarele atribuţii: 

a) evaluează rapoartele de expertiză şi hotărăşte asupra clasării bunurilor culturale mobile, inclusiv a celor aflate în biblioteci;

…

f) avizează normele de acreditare a experţilor, normele de acreditare a specialiştilor, normele de acreditare a conservatorilor şi restauratorilor, precum şi normele privind autorizarea laboratoarelor şi a atelierelor de conservare şi restaurare;

…

l) acreditează experţii, specialiştii conservatorii şi restauratorii;“

(Amendament propus de Comisie)
Pentru a înlătura o neclaritate introdusă prin Legea biblitecilor nr. 334/2002.

Pentru a pune de acord această atribuţie cu amendamentele anterioare. 


Camera Deputaţilor

17. 
_____________________________
La articolul unic, după punctul 27 se introduce un punct nou, pct. 28, care va avea următorul cuprins:

28. După art. 55 se introduce art. 551, care va avea următorul cuprins:

„Art. 551. – Ministerul Culturii şi Cultelor asigură finanţarea editării şi publicării Revistei muzeelor, precum şi a altor publicaţii de specialitate, în domeniul patrimoniului cultural naţional mobil.

(Amendament propus de d-na deputat Monica Octavia Muscă)
Pentru a garanta activitatea de punere în valoare editorială a patrimoniului cultural naţional mobil.
Camera Deputaţilor

18. 
Text din Legea 182/2000 

Art. 582. – În înţelesul prezentului capitol, un „bun cultural“ desemnează, după caz, bunul care face parte din:

a) tezaurul patrimoniului cultural naţional, conform art. 4 lit. a);
La articolul unic, după punctul 28 se introduce un punct nou, pct. 29, care va avea următorul cuprins:

29. Lit. a) de la art. 582 se modifică şi va avea următorul cuprins:

„Art. 582. – În înţelesul prezentului capitol, un „bun cultural“ desemnează, după caz, bunul care face parte din:

a) tezaurul patrimoniului cultural naţional mobil, conform art. 4 lit. a);“

(Amendament propus de Comisie)
Pentru a pune de acord conţinutul acestui articol cu obiectul legii.


19. 
Text din Legea 182/2000 

Art. 585. – (1) ... Cererea trebuie să cuprindă date cu privire la descrierea bunului cultural care face obiectul cererii, precum şi informaţii cu privire la localizarea efectivă sau prezumtivă a bunului cultural.
La articolul unic, după punctul 29 se introduce un punct nou, pct. 210, care va avea următorul cuprins:

210. Teza a doua din alin. (1) de la art. 585 se modifică şi va avea următorul cuprins:

„Art. 585. – (1) ... Cererea trebuie să cuprindă date cu privire la identificarea şi descrierea bunului cultural care face obiectul cererii, precum şi informaţii cu privire la localizarea efectivă sau prezumtivă a bunului cultural.“

(Amendament propus de Comisie)
Pentru a facilita activitatea de recuperare a bunului cultural în cauză.
Camera Deputaţilor

20. 
Text din Legea 182/2000 

Art. 77. – (1) …
La articolul unic, după punctul 210 se introduce un punct nou, pct. 211, care va avea următorul cuprins:

211. La art. 77 alin. (1) se introduc două litere noi, b1), după litera b) şi, respectiv, c1), după litera c), care vor avea următorul cuprins:

„Art. 77. – (1) …

b1) Normele de conservare şi restaurare a bunurilor culturale aflate în colecţii publice;

…

c1) Normele de acreditare a specialiştilor;“

(Amendament propus de Comisie)
Pentru a introduce un sistem ştiinţific de conservare şi restaurare a tuturor bunurilor culturale mobile aflate în colecţii publice, chiar dacă nu sunt clasate.

Pentru a pune de acord obligaţiile Ministerului Culturii şi Cultelor cu amendamentele anterioare.
Camera Deputaţilor

21. 
Text din Legea 182/2000 

Art. 78. – În termen de 3 luni de la data intrării în vigoare a prezentei legi Ministerul Culturii şi Cultelor va institui următoarele registre:

Registrul experţilor, în care vor fi înscrişi specialiştii în domeniile menţionate la art. 3;

Registrul conservatorilor şi restauratorilor;

Registrul bunurilor culturale distruse, furate, dispărute sau exportate ilegal.
La articolul unic, după punctul 211 se introduce un punct nou, pct. 212, care va avea următorul cuprins:

212. Art. 78 se modifică şi va avea următorul cuprins:

„Art. 78. – În termen de 3 luni de la data intrării în vigoare a prezentei legi, Ministerul Culturii şi Cultelor va institui următoarele registre:

a) Registrul experţilor, în care vor fi înscrise persoanele acreditate ca experţi, pentru domeniile prevăzute la art. 3;

b) Registrul specialiştilor, în care vor fi înscrise persoanele acreditate ca specialişti, pentru domeniile prevăzute la art. 3;

c) Registrul conservatorilor şi restauratorilor;

d) Registrul bunurilor culturale distruse, furate, dispărute sau exportate ilegal.“

(Amendament propus de Comisie)
Pentru a pune de acord obligaţiile Ministerului Culturii şi Cultelor cu amendamentele anterioare.
Camera Deputaţilor

            
PREŞEDINTE,
                                                                         SECRETAR,







    

Mihai Adrian MĂLAIMARE 

                                        MÁRTON Árpád Francisc    


               
     Consilier,    






            Expert,

                
     Virgil Ştefan NIŢULESCU                




      Cristina DAN






